ddrg/super_eurlex huggingface dataset:
(8)

Projekty priemyselných plynov vyvolávajú obavy súvisiace so životným prostredím. Mimoriadne vysoká návratnosť zneškodňovania HFC-23 má za následok, že v registrovaných prevádzkach sa v rámci maximálnych množstiev povolených podľa metodiky projektových aktivít naďalej vyrába a využíva difluórchlórmetán (HCFC-22), ktorý je skleníkovým plynom silne poškodzujúcim ozónovú vrstvu. V dôsledku toho by výroba HCFC-22 mohla byť vyššia ako v prípade neexistencie projektových aktivít. To má negatívny vplyv na „úpravy Montrealského protokolu o látkach, ktoré poškodzujú ozónovú vrstvu (6) z hľadiska výroby a spotreby HCFC“, ktoré boli prijaté v roku 2007 a ktorých cieľom je urýchlene ukončiť využívanie HCFC-22 ako nevýchodiskovej suroviny. Táto situácia nie je v súlade ani s tým, že členské štáty financujú ukončenie výroby HCFC-22 prostredníctvom príspevkov do multilaterálneho fondu Montrealského protokolu. Táto vysoká návratnosť má za následok narušenie hospodárskych stimulov a hospodárskej súťaže a presun výroby od výrobcov kyseliny adipovej so sídlom v Únii k registrovaným výrobcom v tretích krajinách. V dôsledku oveľa priaznivejšieho zaobchádzania s výrobcami kyseliny adipovej, ktorí sa zapojili do kjótskych mechanizmov, v porovnaní s výrobcami, ktorí sa zapoja do schémy Únie od roku 2013, sa riziko podobných presunov výroby ešte zvýši a dôjde aj k čistému zvýšeniu celosvetových emisií. Aby sa obmedzilo narušovanie hospodárskych stimulov a hospodárskej súťaže a zabránilo únikom emisií skleníkových plynov, je opodstatnené pristúpiť k obmedzeniu využívania medzinárodných kreditov.
(9)

V súlade s nariadením (ES) č. 1216/2009 by malo byť povolené nahradiť časť valorického cla zodpovedajúceho poľnohospodárskej zložke konkrétnou čiastkou, pokiaľ je to uvedené v preferenčnej dohode. Táto čiastka by však nemala presiahnuť poplatok, ktorý sa uplatňuje v súvislosti s nepreferenčným obchodom.
2. Sirupová ochutená tekutina s týmto zložením (v hmotnostných percentách): voda 51,27 trstinový cukor 28,40 malinová šťava 10,60 malinové pyré 8,20 dochucovadlá 0,18 farbivá 0,02 pomocné látky. Po zriedení s vodou alebo alkoholom sa prípravok môže piť ako koktail.

2106 90 98
(10)

Aby sa zabezpečil plný súlad s týmto nariadením, obidvaja prevádzkovatelia potravinárskych podnikov a príslušné vnútroštátne orgány by mali prijať nevyhnutné opatrenia na zabezpečenie toho, aby najneskôr do šiestich mesiacov po nadobudnutí účinnosti tohto nariadenia už neboli na trhu výrobky so zdravotnými tvrdeniami uvedenými v jeho prílohe.
(7)

Na základe predložených údajov úrad vo svojom stanovisku, ktoré bolo Komisii a členským štátom doručené 1. októbra 2010, dospel k záveru, že existuje príčinná súvislosť medzi konzumáciou žuvačky bez cukru a tvrdeným účinkom. Zdravotné tvrdenie, ktoré zohľadňuje uvedený záver, by sa preto malo pokladať za vyhovujúce požiadavkám nariadenia (ES) č. 1924/2006 a malo by sa zaradiť do zoznamu povolených tvrdení Únie.
(5)

V súlade s článkom 10 ods. 1 nariadenia Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (3), ak sa ukáže, že sa rybolovné možnosti udelené Únii na základe nového protokolu plne nevyužívajú, Komisia o tom informuje dotknuté členské štáty. Ak členský štát do lehoty, ktorú má určiť Rada, neodpovie, považuje sa to za potvrdenie skutočnosti, že plavidlá dotknutého členského štátu nevyužívajú v plnej miere svoje rybolovné možnosti v danom období. Táto lehota by sa mala stanoviť.
(7)

Komisia sa domnieva, že toto konanie by sa malo ukončiť, pretože pri revíznom prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Zainteresované strany boli náležite informované a mali možnosť predložiť pripomienky. Neboli predložené žiadne pripomienky, ktoré by naznačovali, že by takéto ukončenie nebolo v záujme Únie.
e)

názov použitého chladiva a jeho potenciál prispievania ku globálnemu otepľovaniu (GWP), ako aj tento štandardný text: „Úniky chladiva prispievajú k zmene klímy. Chladivo s nižším potenciálom prispievania ku globálnemu otepľovaniu (GWP) by pri úniku do atmosféry prispelo ku globálnemu otepľovaniu v nižšej miere ako chladivo s vyšším GWP. Toto zariadenie obsahuje chladiacu kvapalinu s GWP rovnajúcim sa [xxx]. Znamená to, že ak by do atmosféry unikol 1 kg tejto chladiacej kvapaliny, jej vplyv na globálne otepľovanie by bol [xxx] krát vyšší ako vplyv 1 kg CO2, a to počas obdobia 100 rokov. Nikdy sa nepokúšajte zasahovať do chladiaceho okruhu alebo demontovať výrobok a vždy sa obráťte na odborníka.“
(20)

Spoločnosť RHI má v ČĽR niekoľko prepojených spoločností začlenených do výroby a predaja žiaruvzdorných výrobkov vrátane magnéziových tehál, pričom RHI Refractories Liaoning Co. Ltd, samostatná právnická osoba, vyrába príslušný výrobok. Táto spoločnosť je spoločným podnikom s čínskou spoločnosťou a začala svoju výrobu v roku 1997. Má len jeden závod. Aj keď sa výrobná kapacita závodu podstatne zvýšila počas obdobia od roku 2005 do konca obdobia prešetrovania, stále nepredstavuje hlavný podiel na celkovej výrobnej kapacite spoločnosti RHI (spolu závody v EÚ a Číne).
(10)

Rozsah pôsobnosti tohto nariadenia by sa tiež mal vzťahovať na GM materiál, v prípade ktorého povolenie vypršalo. Malo by sa preto vzťahovať na krmivo obsahujúce SYN-EV176-9 a MON-ØØØ21-9xMON-ØØ81Ø-6 kukuricu a ACS-BNØØ4-7xACS-BNØØ1-4, ACS-BNØØ4-7xACS-BNØØ2-5 a ACS-BNØØ7-1 repku olejnú, pozostáva z nich alebo je z nich vyrobené, v prípade ktorých referenčné laboratórium Európskej únie validovalo kvantitatívnu metódu za predpokladu, že je k dispozícii certifikovaný referenčný materiál. Tieto GM materiály boli uvedené na trh pred uplatňovaním nariadenia (ES) č. 1829/2003 a boli oznámené ako existujúce výrobky podľa článku 20 uvedeného nariadenia. Keďže s osivom sa už neobchodovalo v celosvetovom meradle, príslušní oznamovatelia informovali Komisiu, že nemajú úmysel preložiť žiadosť o obnovenie povolenia príslušných výrobkov. V nadväznosti na to Komisia prijala rozhodnutia 2007/304/ES (6), 2007/305/ES (7), 2007/306/ES (8), 2007/307/ES (9) a 2007/308/ES (10) o stiahnutí príslušných výrobkov z trhu (zastarané výrobky). V týchto rozhodnutiach sa stanovuje tolerancia prítomnosti materiálu vo výrobkoch, ktoré obsahujú SYN-EV176-9 a MON-ØØØ21-9xMON-ØØ81Ø-6 kukuricu a ACS-BNØØ4-7xACS-BNØØ1-4, ACS-BNØØ4-7xACS-BNØØ2-5 a ACS-BNØØ7-1 repku olejnú, pozostávajú z nich alebo sú z nich vyrobené, za predpokladu, že táto prítomnosť je náhodná alebo technicky nevyhnutná a v pomere nie vyššom ako 0,9 %, na obmedzené obdobie, ktoré uplynie 25. apríla 2012. Je vhodné zabezpečiť, aby sa v čase uplynutia tolerančného obdobia stanoveného v rozhodnutiach 2007/304/ES, 2007/305/ES, 2007/306/ES, 2007/307/ES a 2007/308/ES toto nariadenie uplatňovalo aj na detekciu týchto zastaraných výrobkov v krmivách. Malo by sa tiež uplatňovať aj na akýkoľvek iný GM materiál, v prípade ktorého sa povolenie neobnovilo pri vypršaní povolenia z dôvodu postupného vyradenia výrobku z trhu.
2.

Do časti B sa vkladá táto položka: Číslo Všeobecný názov, identifikačné čísla IUPAC názov Čistota (1) Schválenie platí do Koniec platnosti schválenia Osobitné ustanovenia „9 fluroxypyr č. CAS 69377-81-7 č. CIPAC 431 4-amino-6-fluór-3,5-dichlór-2-pyridyloxyoctová kyselina ≥ 950 g/kg (fluroxypyr-meptyl) 1. januára 2012 31. decembra 2021 ČASŤ A Môže sa používať len ako herbicíd. ČASŤ B Pri vykonávaní jednotných zásad podľa článku 29 ods. 6 nariadenia (ES) č. 1107/2009 sa zohľadňujú závery revíznej správy o fluroxypyre finalizovanej Stálym výborom pre potravinový reťazec a zdravie zvierat 17. júna 2011 a najmä jej dodatky I a II. Pri tomto celkovom hodnotení členské štáty musia: 1. venovať osobitnú pozornosť možnosti kontaminácie podzemnej vody metabolitom fluroxypyr pyridinol, ak sa účinná látka aplikuje v oblastiach so zásaditými alebo citlivými pôdnymi a/alebo klimatickými podmienkami; 2. venovať osobitnú pozornosť riziku pre vodné rastliny. Podmienky povolenia zahŕňajú v prípade potreby opatrenia na zmiernenie rizika. Oznamovateľ predloží potvrdzujúce informácie, pokiaľ ide o: a) relevantnosť nečistôt prítomných v technických špecifikáciách; b) relevantnosť testovacieho materiálu použitého v dokumentácii toxicity vzhľadom na špecifikáciu technického materiálu; c) toxikologickú relevantnosť metabolitov fluroxypyru pyridinolu a fluroxypyru metoxypyridínu; d) metódy analýzy rezíduí pre rastliny; e) osud esterov fluroxypyru v živočíšnych matriciach; f) dlhodobé riziko pre dážďovky a pôdne organizmy. Oznamovateľ predloží do 1. júla 2012 členským štátom, Komisii a úradu informácie stanovené v písm. a) a b) a do 31. decembra 2013 informácie stanovené v písm. c), d), e) a f).“
(9)

Na preukázanie úspor emisií CO2 by sa malo urobiť porovnanie medzi tými istými vozidlami s ekologickou inováciou a bez nej. Testovacia metóda by mala poskytovať overiteľné, zopakovateľné a porovnateľné merania. S cieľom zaistiť rovnaké podmienky zaobchádzania a pretože neexistuje schválený realistickejší jazdný cyklus, mali by sa ako spoločná referencia používať spôsoby jazdy z nového európskeho jazdného cyklu ustanoveného v nariadení Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (6). Testovacia metóda by mala byť založená na meraniach na dynamometri podvozku alebo na vytváraní modelov či simulovaní, ak by tieto metódy poskytovali lepšie a presnejšie výsledky.
(5)

S cieľom ustanoviť pre zásobu sardel v Biskajskom zálive viacročný plán, ktorý by sa vzťahoval na rybársky hospodársky rok a ktorým by sa určilo pravidlo výlovu vzťahujúce sa na stanovenie rybolovných možností, Komisia predložila 29. júla 2009 návrh nariadenia, ktorým sa ustanovuje dlhodobý plán pre zásobu sardely európskej v Biskajskom zálive a na ňu zameraný rybolov. So zreteľom na uvedený návrh Komisie a vzhľadom na to, že sa v hodnotení vplyvu zdôrazňuje, že návrhom sa poskytuje najnovšie hodnotenie vplyvu rozhodnutí o rybolovných možnostiach v súvislosti so zásobou sardely európskej v Biskajskom zálive, je vhodné zodpovedajúcim spôsobom určiť TAC pre túto zásobu. V odporúčaní, ktoré STECF vydal 15. júla 2011, sa odhaduje, že biomasa tejto zásoby predstavuje približne 98 450 ton. TAC na rybársky hospodársky rok, ktorý trvá od 1. júla 2011 do 30. júna 2012, by sa preto mal stanoviť na 29 700 ton.
(13)

Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by sa však vzhľadom na osobitnú situáciu vzniknutú prechodom zo smernice 91/414/EHS na nariadenie (ES) č. 1107/2009 mali uplatňovať tieto body. Členským štátom by sa malo po schválení poskytnúť obdobie šiestich mesiacov na preskúmanie povolení prípravkov na ochranu rastlín, ktoré obsahujú azimsulfurón. Členské štáty by v prípade potreby mali povolenia pozmeniť, nahradiť alebo odobrať. Odchylne od uvedeného termínu by sa malo poskytnúť dlhšie obdobie na predloženie a posúdenie aktualizácie úplnej dokumentácie prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým plánovaným použitím v súlade s jednotnými zásadami.
(13)

Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by sa však vzhľadom na osobitnú situáciu vzniknutú prechodom zo smernice 91/414/EHS na nariadenie (ES) č. 1107/2009 mali uplatňovať tieto body. Členským štátom by sa malo po schválení poskytnúť obdobie šiestich mesiacov na preskúmanie povolení prípravkov na ochranu rastlín, ktoré obsahujú azoxystrobín. Členské štáty by v prípade potreby mali povolenia pozmeniť, nahradiť alebo odobrať. Odchylne od uvedeného termínu by sa malo poskytnúť dlhšie obdobie na predloženie a posúdenie aktualizácie úplnej dokumentácie prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým plánovaným použitím v súlade s jednotnými zásadami.
(6)

Bez toho, aby boli dotknuté povinnosti stanovené v nariadení (ES) č. 1107/2009 vyplývajúce zo schválenia, vzhľadom na špecifickú situáciu, ktorá vznikla prechodom od smernice 91/414/EHS k nariadeniu (ES) č. 1107/2009, by sa však mal uplatňovať nasledujúci postup. Členským štátom by sa malo poskytnúť šesťmesačné obdobie po schválení na preskúmanie povolení prípravkov na ochranu rastlín obsahujúcich profoxydim. Členské štáty by v prípade potreby mali povolenia zmeniť, nahradiť alebo zrušiť. Odchylne od uvedeného termínu by sa malo poskytnúť dlhšie obdobie na predloženie a posúdenie aktualizácie úplnej dokumentácie podľa prílohy III, ako je stanovené v smernici 91/414/EHS, pre každý prípravok na ochranu rastlín a pre každé plánované použitie v súlade s jednotnými zásadami.
(10)

Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by sa však vzhľadom na osobitnú situáciu vzniknutú prechodom zo smernice 91/414/EHS na nariadenie (ES) č. 1107/2009 mali uplatňovať tieto body. Členským štátom by sa malo po schválení poskytnúť obdobie šiestich mesiacov na preskúmanie povolení prípravkov na ochranu rastlín, ktoré obsahujú prohexadión. Členské štáty by v prípade potreby mali povolenia pozmeniť, nahradiť alebo odobrať. Odchylne od uvedeného termínu by sa malo poskytnúť dlhšie obdobie na predloženie a posúdenie aktualizácie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým plánovaným použitím v súlade s jednotnými zásadami.
(2)

Nepriaznivé poveternostné podmienky v Európe v roku 2011 s veľmi studenou zimou a neskorou jarou, po ktorej nasledovalo extrémne sucho a vysoké teploty, spôsobili škody na produkcii plodín a krmiva. Poľnohospodári, a najmä chovatelia hovädzieho dobytka, majú v dôsledku toho závažné finančné problémy. Výsledky prebiehajúcej finančnej krízy, pre ktoré sa mnohí poľnohospodári dostali do vážnych problémov s likviditou, ešte zhoršujú tieto ťažkosti. Táto už beztak ťažká situácia sa ešte zhoršila vplyvom, ktorý malo na trhy rozšírenie baktérie E.coli, čo malo za následok dramatický pokles dopytu a cien ovocia a zeleniny. S cieľom pomôcť zmierniť tieto ťažkosti je vhodné umožniť, aby sa poľnohospodárom vyplatili preddavky do výšky 50 % režimov podpory uvedených v prílohe I k nariadeniu (ES) č. 73/2009. Pokiaľ ide o platby na hovädzie a teľacie mäso ustanovené v hlave IV kapitole 1 oddiele 11 nariadenia (ES) č. 73/2009, mali by byť členské štáty takisto oprávnené zvýšiť platbu preddavkov podľa článku 82 nariadenia Komisie (ES) č. 1121/2009 (2) na 80 % platby.
(5)

Ak sa preukáže, že sa rybolovné možnosti udelené Únii na základe protokolu plne nevyužívajú, Komisia o tom v súlade s článkom 10 ods. 1 nariadenia Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (4) informuje dotknuté členské štáty. Ak členský štát neodpovie do lehoty, ktorú určí Rada, považuje sa to za potvrdenie skutočnosti, že plavidlá dotknutého členského štátu nevyužívajú v plnej miere svoje rybolovné možnosti v danom období. Táto lehota by sa mala určiť.
Dvaja výrobcovia z Únie vyslovili aj názor, že keby sa ukončila platnosť opatrení, indickí výrobcovia by presmerovali vývoz, ktorý v súčasnosti predávajú na iných trhoch, do Únie vzhľadom na cenovú atraktívnosť trhu Únie. Predovšetkým sa konštatuje, že keby mali indickí výrobcovia presmerovať svoj vývoz do Únie, vstúpili by do súťaže s ďalšími tretími krajinami, ktoré už teraz vyvážajú značné množstvá do Únie. Okrem toho, ako sa uvádza v odôvodnení 119, dospelo sa k záveru, že dovoz z tretích krajín pri cenách podobných indickým vývozným cenám na ostatné trhy neovplyvnil výkonnosť výrobného odvetvia Únie. Na tomto základe sa usudzuje, že keby sa objem indického vývozu do Únie zvýšil pri cenách podobných cenám na ostatných vývozných trhoch, výrobné odvetvie Únie by neutrpelo žiadnu značnú ujmu.
25.

Agha Jan Alizai [alias a) Haji Agha Jan Alizai; b) Hajji Agha Jan; c) Agha Jan Alazai; d) Haji Loi Lala; e) Loi Agha]. Hodnosť/titul: hádždží. Dátum narodenia: a)15.10.1963; b)14.2.1973; c) 1967; d) približne 1957. Miesto narodenia: a) obec Hitemčaj, provincia Hilmand, Afganistan; b) Kandahár, Afganistan. Štátna príslušnosť: Afganistan. Dátum označenia OSN:4.11.2010. Dátum označenia uvedený v článku 6 ods. 1 písm. b):4.11.2010. Ďalšie informácie zo zhrnutia dôvodov zaradenia do zoznamu, ktoré poskytol sankčný výbor: Agha Jan Alizai riadi jednu z najväčších sietí na pašovanie drog v provincii Helmand v Afghanistane a Talibanu poskytol finančné prostriedky ako výmenu za ochranu jeho pašovania narkotík. V roku 2008 sa skupina pašerákov narkotík vrátane Alizaieho dohodla, že Talibanu bude platiť daň z pozemkov, na ktorých sa pestuje opióvý mak, ako výmenu za súhlas Talibanu s organizáciou prepravy narkotických materiálov. Taliban tiež súhlasil so zaistením bezpečnosti pre pašerákov narkotík a ich sklady, pričom pašeráci poskytujú bojovníkom Talibanu prístrešie a zabezpečujú ich prepravu. Alizai bol tiež zapojený do nákupu zbraní pre Taliban a pravidelne cestuje do Pakistanu, kde sa stretáva s vysokými predstaviteľmi Talibanu. Alizai tiež uľahčil obstaranie falošných iránskych pasov pre členov Talibanu, aby mohli vycestovať do Iránu a zúčastniť sa tam na výcviku. V roku 2009 Alizai zabezpečil pas a finančné prostriedky pre veliteľa Talibanu, ktorý vycestoval do Iránu.
Obuv nepokrývajúca členok, ktorá sa nedá určiť ako pánska alebo dámska, so stielkou s dĺžkou viac ako 24 cm. Vonkajšia podrážka je z kaučuku a medzipodrážka z polymérov s nízkou hustotou. Zvršok tvoria kusy textilu, usne a plastu. Šedý textilný materiál pokrýva celú plochu zvršku s výnimkou kusu bieleho textilu (plsť) [2 (1)] na päte obuvi (pozri fotografiu č. 655 B). Tento biely textilný materiál je pokrytý niekoľkými kusmi šedej usne. Pokrýva ho predovšetkým jeden kus na päte [C (1)], čiastočne dva kusy na oboch bokoch topánky [D (1)] a dva kusy okolo priehlavku [B (1)] (pozri fotografiu č. 655 C). Na zadnom okraji päty je tento biely materiál pokrytý kusom čierneho nepremokavého textilného materiálu, na vrchu ktorého je našitý kus tmavošedého plastu [b (1)] (pozri fotografiu č. 655 C). Čierna textília je viditeľná cez malé otvory v plastovom kuse. Uvedené šedé textilné materiály sú zošité a pripevnené k podrážke. Na jednej strane topánky sú dva kusy šedej textílie spojené kľukatým stehom, ktorý na oboch stranách dopĺňa sedlový steh (pozri fotografiu č. 655 D). Tým istým sedlovým stehom je pripevnený aj textilný pásik pod oboma kusmi textilu, ktorý vystužuje spoj. Vpredu na topánke sa nachádza šedý plast [a (1)], ktorý pokrýva šedý textilný materiál. Na oboch stranách topánky sú k textilnému materiálu pripevnené kusy šedej usne [A (1)] a na vrchu usne/šedého textilného materiálu sa nachádzajú aj štyri zvislé textilné pásy [1 (1)] (pozri fotografiu č. 655 A a č. 655 D). Navyše na päte obuvi je pripevnený ďalší textilný pás ako pútko. (obuv na cvičenie) (Pozri fotografie č. 655 A, 655 B, 655 C a 655 D.) (2)

6404 11 00
(6)

Zistilo sa, že výrazy „Karlsbader Oblaten“ a „Karlovarské oplatky“ sú vzájomným prekladom do nemeckého a českého jazyka. Z vyhlásení o námietkach Nemecka vyplynulo, že ochranné známky obsahujúce výraz „Karlsbader Oblaten“ boli zapísané do registra pred predložením žiadosti o zápis výrazu „Karlovarské oplatky“ do registra ako chráneného zemepisného označenia. Bol poskytnutý dôkaz o tom, že v ďalšom prípade mohol názov nadobudnúť charakter ochrannej známky používaním. Ďalší dôkaz poukazuje na to, že spotrebitelia v Nemecku spájajú výraz „Karlsbader Oblaten“ s určitým druhom oblátok. Vyhlásenie o námietkach však neobsahovalo žiaden dôkaz o tom, že spotrebitelia si tento názov oblátok úzko spájajú so všetkými ochrannými známkami alebo s akoukoľvek ochrannou známkou, ktoré sa odlišujú od opisného názvu „Karlsbader Oblaten“, ani dôkaz o tom, že spotrebitelia budú mať tendenciu pomýliť sa, pokiaľ ide o skutočnú identitu výrobku uvedeného na trh pod názvom „Karlovarské oplatky“. Komisia preto nemôže konštatovať, že by bol zápis názvu „Karlovarské oplatky“ do registra v rozpore s článkom 3 ods. 4 nariadenia (ES) č. 510/2006.
(7)

Keďže podstatná časť názvov „Karlsbader Oblaten“ a „Karlovarské trojhránky“ je totožná, je opodstatnené konštatovať, že na účely článku 7 ods. 3 písm. c) nariadenia (ES) č. 510/2006 sú názvy čiastočne zhodné. S ohľadom na podobnosť týchto výrobkov a ich spoločný pôvod by v prípade zápisu názvu „Karlovarské trojhránky“ do registra mohol príslušný súd rozhodnúť, že na základe uplatňovania ochrany ustanovenej v článku 13 nariadenia (ES) č. 510/2006, a najmä jeho odseku 1 písm. b), sú uvedené oblátky chránené pred používaním názvu „Karlsbader Oblaten“. Predložené dôkazy preto poukazujú na to, že zapísanie názvu „Karlovarské trojhránky“ do registra by v zmysle článku 7 ods. 3 písm. c) nariadenia (ES) č. 510/2006 mohlo ohroziť ďalšiu existenciu názvu „Karlsbader Oblaten“.
(6)

Bez toho, aby boli dotknuté povinnosti stanovené nariadením (ES) č. 1107/2009, ktoré vyplývajú zo schválenia, a s ohľadom na špecifickú situáciu vytvorenú prechodom zo smernice 91/414/EHS na nariadenie (ES) č. 1107/2009, by však malo platiť toto: členským štátom by sa malo poskytnúť obdobie šiestich mesiacov nasledujúcich po schválení s cieľom preskúmať povolenia na prípravky na ochranu rastlín s obsahom bispyribacu. Členské štáty by mali povolenia podľa potreby upraviť, nahradiť alebo odobrať. Odchylne od uvedeného termínu by sa malo poskytnúť dlhšie obdobie na predloženie a posúdenie aktualizácie úplnej dokumentácie k prílohe III, ako je stanovené v smernici 91/414/EHS, v súvislosti s každým prípravkom na ochranu rastlín a s každým plánovaným použitím v súlade s jednotnými zásadami.
Dutý výrobok valcovitého tvaru bez závitu, vyrobený z ocele inej ako nehrdzavejúcej ocele, pokovaný zinkom (tzv. priamy klinec, express nail). Na jednej strane má otvor po celej dĺžke. Na jednom konci je mierne ohnutý smerom von. Na druhom konci má ostrú, reznú hranu. Výrobok sa používa na upevňovanie tak, že sa zatlčie do vyvŕtanej diery, napr. na rýchlu montáž dosiek na betónové steny. Zaostrený koniec umožňuje jeho ľahšie zatĺkanie. Jeho dutá konštrukcia, otvor po celej dĺžke a smerom von ohnutý koniec zvyšujú jeho nosnosť, keď je výrobok úplne zatlčený. (1) pozri obrázok

7317 00 90
Reflexné pásky určené na pripevnenie na ochranné odevy a uniformy pomocou lepidla aktivovaného teplom. Výrobok má hrúbku 140-155 μm (bez ochrannej papierovej pásky) a tvoria ho tieto vrstvy: — 60-70 μm sklenených mikroguľôčok zrkadlených na jednej strane kovom, spojených elastomérom z poly(butadiénu-ko-akrylonitrilu) (hrúbka elastoméru je 15-20 μm), — 80-85 μm polyesterového lepidla aktivovaného teplom a — ochranná papierová páska, ktorá sa pred použitím odstráni. Výrobok sa predáva ako jednotlivé pásy alebo vo zvitkoch.

4008 21 90
(2)

Diklazuril s číslom CAS 101831-37-2 sa povolil v súlade so smernicou 70/524/EHS na obdobie desiatich rokov ako kŕmna doplnková látka na použitie pre kurčatá na výkrm, pre kurčatá chované na znášku do veku 16 týždňov a pre morky do veku 12 týždňov nariadením Komisie (ES) č. 2430/1999 (3). Uvedená doplnková látka bola následne zapísaná do registra kŕmnych doplnkových látok Spoločenstva ako existujúci produkt v súlade s článkom 10 ods. 1 nariadenia (ES) č. 1831/2003. Jej použitie sa ďalej povolilo na obdobie desiatich rokov pre kurčatá na výkrm nariadením Komisie (EÚ) č. 1118/2010 (4), pre perličky nariadením Komisie (EÚ) č. 169/2011 (5) a pre králiky nariadením Komisie (ES) č. 971/2008 (6).